ที่ มท ๐๘16.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 สิงหาคม ๒๕6๔

เรื่อง การประเมินผลการปฏิบัติงานของผู้ประเมินภายนอกของสำนักงานรับรองมาตรฐานและประเมินคุณภาพการศึกษา (องค์การมหาชน)

เรียน ผู้ว่าราชการจังหวัด (ตามบัญชีแนบท้าย)

อ้างถึง ๑. หนังสือกรมส่งเสริมการปกครองท้องถิ่น ที่ มท 0816.4/ว ๑๗๔๕ ลงวันที่ ๑๓ สิงหาคม 256๔

 ๒. หนังสือกรมส่งเสริมการปกครองท้องถิ่น ที่ มท 0816.๓/ว ๑๖๕๕ ลงวันที่ ๓ สิงหาคม 256๔

 ๓. หนังสือกรมส่งเสริมการปกครองท้องถิ่น ที่ มท 0816.๓/ว ๑๖๕๔ ลงวันที่ ๓ สิงหาคม 256๔

สิ่งที่ส่งมาด้วย สำเนาหนังสือสำนักงานรับรองมาตรฐานและประเมินคุณภาพการศึกษา (องค์การมหาชน)
 ที่ มศ ๐๐๐๔/๑๖๑๔ ลงวันที่ ๒๗ มิถุนายน ๒๕๖๔ จำนวน ๑ ชุด

 ตามที่กรมส่งเสริมการปกครองท้องถิ่น ได้แจ้งผลการประเมินคุณภาพภายนอกสถานศึกษาการศึกษาปฐมวัย (ศูนย์พัฒนาเด็กเล็ก) และระดับการศึกษาขั้นพื้นฐาน ประจำปีงบประมาณ พ.ศ. ๒๕๖๓ ให้แก่องค์กรปกครองส่วนท้องถิ่นต้นสังกัดสถานศึกษาที่เข้ารับการประเมินคุณภาพภายนอกสถานศึกษา ประจำปีงบประมาณ พ.ศ. ๒๕๖๓ จากสำนักงานรับรองมาตรฐานและประเมินคุณภาพการศึกษา (องค์การมหาชน) รายละเอียดตามที่อ้างถึง นั้น

 กรมส่งเสริมการปกครองท้องถิ่น ได้รับแจ้งจากสำนักงานรับรองมาตรฐานและประเมินคุณภาพการศึกษา (องค์การมหาชน) กำหนดให้มีการติดตามผลการปฏิบัติงานของผู้ประเมินภายนอก ในการนี้
ขอความร่วมมือจังหวัดแจ้งให้องค์กรปกครองส่วนท้องถิ่นแจ้งสถานศึกษาที่ได้รับการประเมินคุณภาพภายนอกสถานศึกษาการศึกษาปฐมวัย (ศูนย์พัฒนาเด็กเล็ก) และระดับการศึกษาขั้นพื้นฐาน ประจำปีงบประมาณ พ.ศ. ๒๕๖๓ ดำเนินการประเมินผลการปฏิบัติงานของผู้ประเมินภายนอกของสำนักงานรับรองมาตรฐานและประเมินคุณภาพการศึกษา (องค์การมหาชน) ผ่านระบบสารสนเทศเพื่อการประเมินคุณภาพภายนอกของสำนักงานรับรองมาตรฐานและประเมินคุณภาพการศึกษา (องค์การมหาชน) (Automated QA) โดยสามารถดำเนินการได้ที่ลิงก์ https://aqa2.onesqa.or.th ทั้งนี้ สำนักงานรับรองมาตรฐานและประเมินคุณภาพการศึกษา (องค์การมหาชน) ได้ส่งชื่อผู้ใช้งาน (Username) และรหัสผ่าน (Password) ไปยังสถานศึกษาดังกล่าวโดยตรงแล้ว รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ........................................

ผอ.กศ. .......................................

ผอ.กง.ปศ. ..................................

หน.ง. ..........................................

จนท. ..........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ ๒๒๔๑ ๙๐21-3 ต่อ 41๖